ঠাকুরগাঁও প্রতিনিধি ঠাকুরগাঁও-পঞ্চগড় মহাসড়কের সালন্দর নামক স্থানে পিকআপ ও মাহিন্দ্র ট্রাকের মুখোমুখি সংঘর্ষে ড্রাইভার সুবল চন্দ্র বর্মন(২৯) নিহত, আহত হয় প্রায় ১৫ জন।  প্রত্যক্ষদর্শী ও পুলিশ সুত্রে জানা যায়, গতকাল শুক্রবার সকাল ৯টার সময় ঠাকুরগাঁও-পঞ্চগড় মহাসড়কের সালন্দর নামক  স্থানে কাজী ফার্মের মুরগীবাহী পিকআপ ও মাহিন্দ্র ট্রাকের মুখোমুখি সংঘর্ষ হয়। সংঘর্ষে ঘটনাস্থলে মাহিন্দ্র ট্রাক্টরের ড্রাইভার সুবল চন্দ্র বর্মন নিহত হয়। আহত হয় আব্দুল মান্না(৩৫), রহিম(৩০), আলিউল্লাহ(৩২), মোবারক হোসেন(২৬), সিরাজুল ইসলাম(১৮), রেজেকুল(২২), আশরাফুল(৩৫), সিরাজুল হক(১৮), সফিকুল ইসলাম(২১) আমজাদ হোসেন(৩০), খোকন(২৫)সহ প্রায় ১৫ জন। তাৎক্ষনিকভাবে তাদেরকে ঠাকুরগাঁও আধুনিক সদর হাসপাতালে ভর্তি করা হয়। এদের মধ্যে ৪ জনের অবনতি হলে তাদেরকে রংপুর মেডিক্যাল কলেজ হাসপাতালে রেফার্ড করা হয়। মহিন্দ্র ট্রাক্টরটি  দুমরে মুচরে যায়। এলাকার লোকজন একঘন্টা ধরে রাস্তা অবরোধ করে রাখে। পুলিশ ঘটনাস্থলে গিয়ে পরিস্থিতি নিয়ন্ত্রনে আনে। এ ঘটনায় ঠাকুরগাঁও থানায় একটি মামলা দায়ের করা হয়েছে।